《过慈感知者黎为童行落发留饭偶已食不果留》
宋代·王洋

晓冲轻浪远烟迷，闻道方为训导师，
绿发小童辞俗日，白头老子泛舟时。
自缘旅客蔬盘早，不是者黎钟饭迟。
欲别殷勤更留客，逢君知是旧相知。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。